section_heading: Dunja Barišić
paragraph_text: Nakon završene srednje škole zapošljava se u neperspektivnom frizerskom salonu za muškarce u Bjelovaru. Njezina prva velika ljubav, Franjo, dolazi kod nje na šišanje, svaki dan dok više nije imala što šišati. Uskoro postaje gospođa Barišić i to ni na jednu sekundu nije požalila. Nakon nekoliko godina braka, zajedno odlučuju potražiti bolji život u glavnom gradu. Najsretniji je dan njezina života, osim vjenčanja, naravno, dan otvorenja vlastitog frizerskog salona, njezina carstva. Sanja o maloj kućici, kaminu, zagrljaju s mužem i otvaranju darova s djecom ispod božićnog drvca, ali snovi su varljivi i mogu se pretvoriti u noćnu moru.